आरओबी के लिए तोमर की गड़करी से मुलाकात
ग्वालियर| नाका चंद्रवदनी से विवेकानंद नीडम के बीच की रेलवे लाइन पर आरओबी (रेलवे ओवर ब्रिज) बनाए जाने का प्रस्ताव लेकर केन्द्रीय इस्पात एवं खनन मंत्री नरेन्द्र सिंह तोमर ने गुरुवार को सड़क परिवहन व राजमार्ग मंत्री नितिन गड़करी से मुलाकात की।
श्री गड़करी ने उन्हें इस मामले में समुचित कार्यवाही करने का आश्वासन दिया। श्री तोमर ने सड़क मंत्री को दिए मांग पत्र में बताया कि नाका चन्द्रवदनी से नवीन कलेक्टोरेट होकर नाॅर्थ साउथ कॉरिडोर (भारतीय राष्ट्रीय राज मार्ग) के बायपास को जोड़ता है। जनभागीदारी से यहां फोरलेन मार्ग बन गया है, लेकिन नाका चन्द्रवदनी से विवेकानंद नीडम के मध्य फाटक होने के कारण ट्रैफिक बाधित होता है, जिससे जनता को इस रास्ते का संपूर्ण लाभ नहीं मिल पा रहा है।
hin_Deva hin_Deva hin_Deva